पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर।। पंचायत राज की ओर से जिला परिषद 707 रिक्त पदों के लिए सीधी भर्ती के लिए आवेदनकर्ता अगर कंप्यूटर कोर्स आरकेसीएल की अंक तालिका व प्रमाण पत्र प्रस्तुत नहीं करते हैं तो उनके आवेदन पत्र निरस्त किए जाएंगे।
जिला परिषद के एसीईओ चूना राम विश्नोई ने बताया कि आरकेसीएल कंप्यूटर कोर्स का परिणाम सरकार ने 30 मई को घोषित कर दिया है, इसकी अंक तालिका ऑन लाइन वेब साइट पर उपलब्ध है। ऐसे में वे अभ्यर्थी जिन्होंने मूल दस्तावेजों की जांच तो करवा ली है,मगर परिणाम घोषित होने के बाद अंक तालिका जमा नहीं कराई है,ऐसे अभ्यर्थी तत्काल अंक तालिका जमा करवाए ,अन्यथा उनके आवेदन निरस्त हो सकते हैं।
मात्र 31 ने कराई जांच : जिला परिषद के सीईओ मगन लाल योगी ने बताया कि पंचायत राज की ओर से जिला परिषद में एलडीसी पद के लिए की जा रही सीधी भर्ती के लिए रविवार को 31 अभ्यर्थियों ने ही मूल दस्तावेज की जांच कराई। उन्होंने बताया कि अब तक सभी वर्ग के कुल 640 लोगों ने मूल दस्तावेज की जांच कराई है। सोमवार 3 जून को ऐसे सभी अभ्यर्थी जो दस्तावेज की जांच नहीं करा पाए हैं वे शास्त्री नगर स्थित लाचू कॉलेज के पास राजकीय विशिष्ट पूर्वा उप्रा विद्यालय केंद्र पर सुबह 10 से शाम 5 बजे तक की जाएगी। किसी कारण से वंचित रहे अभ्यर्थी यहां आकर मूल दस्तावेज जांच करवा सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn